O‘zbekiston tashqi ishlar vazirining o‘rinbosari va JSST vakolatxonasi rahbari muzokaralar chog‘ida Orolbo‘yi mintaqasi uchun loyihalarni kengaytirishga alohida e’tibor qaratdi. Foto: Dunyo O‘zbekiston tashqi ishlar vazirining o‘rinbosari Muzaffar Madrahimov Jahon sog‘liqni saqlash tashkilotining (JSST) O‘zbekistondagi vakolatxonasi rahbari Ashina Xalakdina bilan uchrashuv o‘tkazdi. TIV ma’lumotiga ko‘ra, suhbat chog‘ida O‘zbekiston va JSST o‘rtasidagi hamkorlikning ustuvor yo‘nalishlari muhokama qilindi. Tomonlar «O‘zbekiston–2030» strategiyasining tegishli bandlarini amalga oshirishda yaqin aloqalarni davom ettirish zarurligini ta’kidladilar. Orolbo‘yi mintaqasini rivojlantirishga qaratilgan loyihalarni kengaytirish bo‘yicha hamkorlikni faollashtirishga alohida e’tibor qaratildi.